wickkiey/tamil-wikipedia-chunked huggingface dataset:
# இணையப் பயங்கரவாதம்

**இணையப் பயங்கரவாதம்** (*Cyberterrorism*) என்பது அச்சுறுத்தல் அல்லது மிரட்டல் மூலம் அரசியல் அல்லது கருத்தியல் ஆதாயங்களை அடைவதற்காக, உயிரிழப்பு அல்லது குறிப்பிடத்தக்க உடல் தீங்கு விளைவிக்கும் அல்லது அச்சுறுத்தும் வன்முறைச் செயல்களை நடத்துவதற்கு இணையத்தைப் பயன்படுத்துவதாகும்.கணினி நச்சுநிரல்கள், கணினி புழுக்கள், மின்-தூண்டிலிடல், தீப்பொருள், வன்பொருள் முறைகள் மற்றும் நிரலாக்க நிரல்கள் போன்ற கருவிகள் மூலம் கணினி வலையமைப்பு, குறிப்பாக இணையத்துடன் இணைக்கப்பட்ட தனிப்பட்ட கணினிகளை வேண்டுமென்றே பெரிய அளவில் சீர்குலைக்கும் செயல்கள் அனைத்தும் இணைய பயங்கரவாதத்தின் வடிவங்களாக இருக்கலாம்.  
சில வரையறைகளின்படி, இணையப் பயங்கரவாதம் அல்லது கணினி குற்றம் போன்ற நிகழ்நிலை செயற்பாடுகளை வேறுபடுத்துவது கடினமாக இருக்கலாம்.
# திராயன் குதிரை (கணினி)

கணினியில் **திராயன் குதிரை** (*Trojan horse*) என்பது ஒரு நிலையான நிரலாக மாறுவேடமிட்டு, பயனர்களை அதன் உண்மையான நோக்கதிற்காக தவறாக வழிநடத்தும் தீப்பொருள் ஆகும். திராய் நகரத்தின் வீழ்ச்சிக்கு வழிவகுத்த ஏமாற்றும் மரக்குதிரை குதிரையின் பண்டைய கிரேக்க கதையிலிருந்து இச்சொல் பெறப்பட்டது.  
கணினி நச்சுநிரல்கள், கணினிப் புழுக்கள் போலல்லாமல், திராயன்கள் பொதுவாக மற்ற கோப்புகளில் தங்களை உட்செலுத்தவோ அல்லது தங்களைப் பரப்பவோ முயற்சிப்பதில்லை.
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

ஆழத்தை அதிகரிக்க எடுக்கப்படும் முயற்சிகளின் தொகுப்பு.  
**முக்கியக் குறிப்பு:** தமிழ் விக்கிப்பீடியாவின் பயனர் குமுகாயம் வழங்கும் ஒப்புதல் அடிப்படையில் பணிகள் செயற்படுத்தப்படும்.
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2024

நோக்கம்: கட்டுரை ஆழத்தை 50 எனும் எண்ணிக்கைக்கு அதிகரித்தல்.
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2024

### பணிகள்

1. படிமம் இல்லாத கட்டுரைகளில் படிமங்களைச் சேர்த்தல். திட்டம்: விக்கிப்பீடியா:கட்டுரைகளில் படிமங்களைச் சேர்த்தல்
1. தேவைப்படும் புதிய பகுப்புகளை உருவாக்குதல், இருக்கும் பகுப்புகளை ஒழுங்கமைத்தல் இவற்றைச் செய்வதன் மூலமாக சுமார் 1 இலட்சம் தொகுப்புகளை செய்ய இயலும். திட்டம்: விக்கிப்பீடியா:பகுப்பாக்கம்/பகுப்புகள் ஒழுங்கமைவு/2023, 2024, 2025
1. விக்கித்திட்டம் தொடர்பான சீரமைப்புப் பணிகள்
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2025

நோக்கம்: கட்டுரை ஆழத்தை 100 எனும் எண்ணிக்கைக்கு அதிகரித்தல்.
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2025

### திட்டங்கள்

1. கலந்தாய்வுக் கூட்டம், பயிற்சிகள், தொடர்-தொகுப்பு இவற்றை உள்ளடக்கிய 3 நாள் நேரடி நிகழ்வு - டிசம்பர் 2025
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2025

### வழிமுறைகள்

1. தேவைப்படும் பகுப்புகள், வார்ப்புருக்களை உருவாக்குதல்.
1. கட்டுரைகளில் மேற்கோள்கள், பகுப்புகள், வார்ப்புருக்களைச் சேர்த்தல்.
1. விக்கியாக்கம்.
1. குறுங்கட்டுரைகளை விரிவுபடுத்துதல்.
1. பிழைத் திருத்தங்கள்.
1. சிவப்பிணைப்புகளை நீக்குதல்
1. பல்லூடகக் கோப்புகளைச் சேர்த்தல்
1. உரிய வெளியிணைப்புகளை இணைத்தல்
# விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026

## 2025

### இற்றை

கட்டுரை ஆழம் அடிப்படையில் அனைத்து மொழி விக்கிப்பீடியாக்களும் மேல்-விக்கியில் வரிசைப்படுத்தப்படுகின்றன. எனினும், கட்டுரைகளின் தரத்தை அளக்கும் ஒரு குறிப்பிடத்தக்க கூறாக 'கட்டுரை ஆழத்தை' தமிழ் விக்கிப்பீடியா சமூகம் கருதவில்லை. கட்டுரை ஆழம் குறித்த புரிதல் ஏற்பட்டுள்ள நிலையில், இதனை அதிகரிப்பதற்கான சிறப்புத் திட்டங்கள் எதனையும் இவ்வாண்டில் முன்னெடுக்கவில்லை. கூகுள்25 எனும் இணைவாக்கத் திட்டத்தை இயக்கவிருப்பதும் ஒரு காரணமாகும். கட்டுரை ஆழத்தில் ஏற்படும் மாற்றங்களை ஆவணப்படுத்தும் பணியை மட்டும் 2025 ஆம் ஆண்டில் செய்யவுள்ளோம்.
# டேவிட் எலியாசு எசுரா

**சர் டேவிட் எலியாசு எசுரா** (*Sir David Elias Ezra*) (1871-1947) இந்தியாவின் கல்கத்தாவில் உள்ள பாக்தாத்தை சேர்ந்த யூத சமூகத்தின் முக்கிய உறுப்பினர் ஆவார்.
# டேவிட் எலியாசு எசுரா

## ஆரம்ப வாழ்க்கை மற்றும் குடும்பம்

டேவிட் எலியாசு எசுரா 1871 ஆம் ஆண்டில் பிறந்தார். எலியாசு டேவிட் எசுராவின் மகனும் டேவிட் ஜோசப் எசுராவின் பேரனும் ஆவார் . இவர் சாலமன் டேவிட் சாசூனின் மகள் ரேச்சல் சசூனை மணந்தார் .
# டேவிட் எலியாசு எசுரா

## பதவிகள்

எசுரா கல்கத்தாவின் செரிப் ஆகவும் இந்திய ரிசர்வ் வங்கி<nowiki/>யின் இயக்குநராகவும் இருந்தார் . இவர் யூத நிவாரண சங்கத்தின் மற்றும் ஆசியடிக் சொசைட்டியின் தலைவராக இருந்தார்
# டேவிட் எலியாசு எசுரா

## இறப்பு

எசுரா 1947 ஆம் ஆண்டு இறந்தார் .
# சார்ப்பி கரிச்சான்

**சார்ப்பி கரிச்சான்** (*Sharpe's drongo-டைக்ரூரசு சார்ப்பி*) என்பது சகாரா கீழமை ஆப்பிரிக்காவில் காணப்படும் ஒரு கரிச்சான் சிற்றினமாகும். இது தெற்கு தெற்கு சூடான் மற்றும் மேற்கு கென்யா, காங்கோ மக்களாட்சிக் குடியரசு வரை நைஜர் ஆற்றின் கிழக்கே நைஜீரியா மற்றும் பென்யூ ஆற்றின் தெற்கே பரவியுள்ளது.  
சார்ப்பி கரிச்சான் 1879ஆம் ஆண்டில் பிரான்சு விலங்கியல் நிபுணர் எமிலி ஓசுடலெட் என்பவரால் காபோனில் உள்ள ஓகோவ் ஆற்றில் தும் என்ற இடத்தில் கொல்லப்பட்ட ஒரு மாதிரியிலிருந்து விவரிக்கப்பட்டது. இவர் *டைக்ரூரசு சார்ப்பி* என்ற இருசொற் பெயரை உருவாக்கினார். சிற்றினப் பெயரானது இங்கிலாந்து பறவையியலாளர் ரிச்சர்ட் பாட்லர் சார்ப் என்பவரைக் கௌரவிக்கின்றன. இது நீண்ட காலமாகச் சதுர வால் கரிச்சானின் (*டைக்ரூரசு* லுட்விஜி) ஒரு துணையினமாகக் கருதப்பட்டது. ஆனால் 2018ஆம் ஆண்டு மரபணு வேறுபாடுகள் குறித்த ஆய்வு இரண்டும் தனித்துவமான சிற்றினங்கள் என்பதைக் குறிக்கிறது. அச்சுத்தண்டுகளில் வெள்ளை நுனிகள் இல்லாததாலும், டை. லுட்விஜியின் பச்சை நிற நீல-கருப்பு ஒளிரும் தன்மையைக் காட்டிலும் மந்தமான ஊதா-நீல ஒளிரும் தன்மை கொண்டிருப்பதனாலும் இதை *டை. லுட்விக்டிலிருந்து* வேறுபடுத்தலாம்.
# கணினிப் புழு

**கணினிப் புழு** (*computer worm*) என்பது மற்ற கணினிகளுக்கு பரவும் பொருட்டு தன்னைத்ததானே நகலுருவாக்கும் ஒரு தனித்த தீப்பொருள் கணினி நிரலாகும். இது பெரும்பாலும் தன்னைப் பரப்புவதற்கும் இலக்கு கணினியை அணுகுவதற்கும் கணினியில் உள்ள பாதுகாப்பு குறைபாடுகளைச் சார்ந்து, கணினி கணினி வலையமைப்பைப் பயன்படுத்துகிறது. நுண்ணாய்வு செய்ய ஒரு கணினியை தன் இடமாகப் பயன்படுத்தி மற்ற கணினிகளுக்கு தொற்று ஏற்படுத்தும். இப்புதிய புழு ஆக்கிரமிக்கப்பட்ட கணினிகளைக் கட்டுப்படுத்தப்படும் போது, அக்கணினிகளை தன் இடமாகப் பயன்படுத்தி நுண்ணாய்வு செய்து தொற்றிக் கொண்டிருக்கும். இந்த நடத்தை தொடந்து கொண்டிருக்கும்.
# சிறப்புப்படைகள்

**சிறப்புப் படைகள்** (*special forces*) அல்லது **சிறப்பு நடவடிக்கைப் படைகள்** (* special operations forces*) என்பது சிறப்பு நடவடிக்கைகளை மேற்கொள்ள பயிற்றுவிக்கப்பட்ட படைத்துறைப் பிரிவுகள் ஆகும். வட அத்திலாந்திய ஒப்பந்த அமைப்பு சிறப்பு செயல்பாடுகளை வரையறுக்கும்போது "வழக்கத்திற்கு மாறான நுட்பங்களையும் செயல் முறைகளையும் பயன்படுத்தி சிறப்பாக நியமிக்கப்பட்டஇ ஒழுங்கமைக்கப்பட்டஇ தேர்ந்தெடுக்கப்பட்டஇ பயிற்சி பெற்ற, ஆயுதம் தாங்கிய படைகளால் நடத்தப்படும் இராணுவ நடவடிக்கைகள்" என்கிறது.  
20 ஆம் நூற்றாண்டின் முற்பகுதியில் சிறப்புப் படைகள் வெளிப்பட்டன. இரண்டாம் உலகப்போரின் போது களத்தில் குறிப்பிடத்தக்க வளர்ச்சியுடன், 'ஒவ்வொரு பெரிய இராணுவமும் சண்டையில் ஈடுபட்டுக் கொண்டிருந்தபோது' எதிரிகளின் பின்னால் சிறப்பு நடவடிக்கைகளுக்கு அர்ப்பணிக்கப்பட்ட அமைப்புகளை உருவாக்கியது.
# சேடி அலெக்சாண்டர்

**சேடி டேனர் மோசெல் அலெக்சாண்டர்** (*Sadie Tanner Mossell Alexander*) (ஜனவரி 2,1898-நவம்பர் 1,1989) 20 ஆம் நூற்றாண்டின் முற்பகுதி முதல் நடுப்பகுதி வரை செயல்பாட்டிலிருந்த ஓர் முன்னோடி கறுப்பின தொழில்முறை மற்றும் மனித உரிமைகள் ஆர்வலர் ஆவார். 1921 ஆம் ஆண்டில், மோசெல் அலெக்சாண்டர் முனைவர்<nowiki/>பட்டம் பெற்ற இரண்டாவது ஆப்பிரிக்க-அமெரிக்கப் பெண்ணாவார். 1927 ஆம் ஆண்டில், பென்சில்வேனியா பல்கலைக்கழக சட்டப் பள்ளியில் சட்டப் பட்டம் பெற்ற முதல் கறுப்பினப் பெண்மணி எனவும் மாநிலத்தில் சட்டப் பயிற்சி பெற்ற முதல் கறுப்பு பெண்மணியும் ஆனார். டெல்டா சிக்மா தீட்டா சொராரிட்டி எனற ஆப்பிரிக்க அமெரிக்க சமூகத்தின் முதல் தேசியத் தலைவராகவும் இருந்தார். அந்த அமைப்பில் 1919 முதல் 1923 வரை பணியாற்றினார்.  
மோசெல் அலெக்சாண்டரும் இவரது கணவரும் பிலடெல்பியாவிலும் தேசிய அளவிலும் மனித உரிமைகளில் தீவிரமாக இருந்தனர். 1946 ஆம் ஆண்டில் ஹாரி எஸ். ட்ரூமனால் நிறுவப்பட்ட குடியியல் உரிமைகள் தொடர்பான குடியரசுத் தலைவரின் குழுவில் இவர் நியமிக்கப்பட்டார். 1952 ஆம் ஆண்டில் நகரின் மனித உறவுகள் ஆணையத்திற்கு நியமிக்கப்பட்டார். 1968 வரை அதில் பணியாற்றினார். சட்டத்தின் கீழ் உள்ள மனித உரிமைகளுக்கான தேசிய வழக்கறிஞர்கள் குழுவின் நிறுவன உறுப்பினராக இருந்தார் (1963). தேசிய நகர்ப்புற அமைப்புக் குழுவில் 25 ஆண்டுகள் பணியாற்றினார். 1979 ஆம் ஆண்டில் அமெரிக்கக் குடியரசுத் தலைவர் ஜிம்மி கார்ட்டர் 1979 ஆம் ஆண்டு முதுமை பற்றிய வெள்ளை மாளிகை மாநாட்டிற்குத் தலைமை தாங்குவதற்காக இவரை நியமித்தார். பின்னர் ரானல்ட் ரேகனின் சுகாதாரம் மற்றும் மனித சேவைகள் செயலாளரான ரிச்சர்ட் ஸ்வீக்கரால் இந்த நியமனம் திரும்பப் பெறப்பட்டது..
# பிரியங்கா தேசுபாண்டே

**பிரியங்கா தேசுபாண்டே** (*Priyanka Deshpande*, பிறப்பு: ஏப்ரல் 28, 1990) தமிழ்நாட்டைச் சேர்ந்த தொலைக்காட்சித் தொகுப்பாளரும் நடிகையும் ஆவார். இந்தத் துறையில் அதிக சம்பளம் வாங்கும் தென்னிந்தியத் தொலைக்காட்சித் தொகுப்பாளர்களில் பிரியங்காவும் ஒருவர். *ஊ சொல்றியா ஊகும் சொல்றியா*, *கலக்கப் போவது யாரு?*, *சூப்பர் சிங்கர் ஜூனியர்*, *எயார்டல் சூப்பர் சிங்கர்*, *தி வால்* (தமிழ்), *ஸ்டார்ட் மியூசிக்*, *ஒல்லி பெல்லி*, *சூரிய வணக்கம்*, *இசை அன்லைக்டு*, *அழகிய பெண்ணே*, *கிளிப்ஸ்*, *ஜோடி நம்பர் ஒன்*, *கிங்ஸ் ஆஃப் காமெடி* *ஜூனியர்ஸ்* முதலிய பல தொலைக்காட்சி நிகழ்ச்சிகளைத் தொகுத்து வழங்கியதற்காகப் பரவலாக அறியப்படுகிறார். பிரியங்கா ஜீ தமிழ், சன் டிவி, சுட்டி டிவி, சன் மியூசிக், விஜய் தொலைக்காட்சி ஆகிய பல்வேறு இந்தியத் தொலைக்காட்சிகளிலும் நிகழ்ச்சித் தொகுப்பாளராகப் பணியாற்றியுள்ளார்.
# பிரியங்கா தேசுபாண்டே

## தனிப்பட்ட வாழ்க்கை

பிரியங்கா தேசுபாண்டே 28 ஏப்ரல் 1990 இல் கருநாடகாவில் பிறந்தார். இவர் பிறப்பதற்கு முன்பே இவருடைய பெற்றோர் மகாராட்டிராவிலிருந்து கருநாடகாவுக்குக் குடிபெயர்ந்தனர். இவருக்கு ரோகித் தேசுபாண்டே என்ற ஒரு சகோதரர் இருக்கிறார். பிரியங்கா சென்னைக்குக் குடிபெயர்ந்த பிறகு, செயின்ட் அந்தோணி பள்ளியில் இடைநிலைப் பள்ளிப்படிப்பை முடித்தார். பின்னர் எத்திராஜ் மகளிர் கல்லூரியில் பட்டம் பெற்றார். பிரியங்கா தனது நீண்ட காலக் காதலரான பிரவீன் குமாரை 2016 இல் திருமணம் செய்து கொண்டார். அவருடனான மணமுறிவுக்குப் பிறகு, வசி சச்சி என்பவரை ஏப்ரல் 16, 2025 இல் திருமணம் செய்துகொண்டார்.
# பிரியங்கா தேசுபாண்டே

## தொழில்

பிரியங்கா 2009 இல் ஜீ தமிழ் சேனலில் *திஸ் சிர்பி கேர்ள்*, *அழகிய பெண்ணே*, *இசை அன்ப்ளக்ட்* ஆகிய நிகழ்ச்சிகளைத் தொகுத்து வழங்கியதன் மூலம் தனது வாழ்க்கையைத் தொடங்கினார். பின்னர் சன் டிவியில் சேர்ந்து நான்கு வருடங்கள் தொடர்ச்சியாக பல நிகழ்ச்சிகளைத் தொகுத்து வழங்கினார். 2015 ஆம் ஆண்டு ஸ்டார் விஜய்யின் சினிமா காரம் காப்பி என்ற நிகழ்ச்சியை ம கா பா ஆனந்துடன் இணைந்து தொகுத்து வழங்கினார். பிரியங்கா ஸ்டார் விஜய் தொலைக்காட்சியில் ஏர்டெல் சூப்பர் சிங்கர் உள்ளிட்ட பல நிகழ்ச்சிகளைத் தொகுத்து வழங்கி வருகிறார். நகைச்சுவை நடிகர்களான வையாபுரி, ஆர்த்தியுடன் இணைந்து *கலக்க போவது யாரு* நிகழ்ச்சியில் நடுவராகவும் அறிமுகமானார்.  
2019-ஆம் ஆண்டில், பிரியங்கா ஸ்டார் விஜய்யில் *ஸ்டார்ட் மியூசிக்* என்கிற நிகழ்ச்சியைத் தொடங்கினார். ஜே. தர்மேந்திரா இயக்கிய *ராணி ஆட்டம்* மற்றும் *உன்னோடு வாழ்ந்தால் வரமல்லவா* போன்ற பல்வேறு குறும்படங்களில் நடிகையாகவும் பிரியங்கா அறிமுகமானார். இது சமூக ஊடகங்களிலும் பிரபலமாக இருந்த *சோ சொக்கு* வித் புகழ் என்ற இசைக் காணொளியிலும் பிரியங்கா தோன்றினார்.  
பிரியங்கா ம கா பா ஆனந்த் உடன் இணைந்து *தி வால் (தமிழ் விளையாட்டு நிகழ்ச்சி) என்ற* சர்வதேச நிகழ்ச்சியையும் தொகுத்து வழங்கினார். *தேவராட்டம்* படத்தில் "மதுர பளப்பளக்குது" பாடலைப் பாடியுள்ளார். 2014 முதல், பிரியங்கா *விஜய் தொலைக்காட்சி விருதுகளின்* ஆண்டு விழா மற்றும் விருது வழங்கும் விழாவைத் தொகுத்து வழங்கி வருகிறார்.
# பிரியங்கா தேசுபாண்டே

## விருதுகள்

பிரியங்கா ஏர்டெல் சூப்பர் சிங்கர் நிகழ்ச்சியின் தொகுப்பாளராகத் தோன்றியதன் மூலம், 2016-இல் சிறந்த பெண் தொகுப்பாளருக்கான ஆனந்த விகடன் சினிமா விருதுகளைப் பெற்றார். 2017-ஆம் ஆண்டு விஜய் தொலைக்காட்சி விருதுகள் ஆண்டு விழாவில் சிறந்த பெண் தொகுப்பாளர் விருதையும் வென்றார். 2018-ஆம் ஆண்டின் கலாட்டா நட்சத்திரத் தொலைக்காட்சி - திரைப்பட விருதுகளில் தொடர்ச்சியாக மூன்றாவது முறையாக சிறந்த பெண் தொகுப்பாளினிக்கான விருதை பிரியங்கா மீண்டும் வென்றார். இவர் தனது யூடியூப் சமூக ஊடகத் தளத்தின் பங்களிப்பிற்காக 2021 ஆம் ஆண்டில் *பிளாக்சிப் டிஜிட்டல்* விருது நிகழ்வில் சிறந்த பொழுதுபோக்கு நட்சத்திரம் என்ற விருதையும் பெற்றார். 2021 ஆம் ஆண்டில், கமல்ஹாசன் தொகுத்து வழங்கிய தொலைக்காட்சி நிகழ்ச்சியான பிக் பாஸ் தமிழ் 5 இல் கலந்துகொண்டு இரண்டாம் இடத்தைப் பிடித்தார்.
# சா ஆலாம் மாநகராட்சி

<mapframe text="சா ஆலாம் மாநகராட்சியின் நிர்வாக இடங்கள்" width=320 height=200 zoom=11 latitude=3.089 longitude=101.51>
{
"type": "ExternalData",
"service": "geoline",
"ids": "Q7382252",
"properties": {
"stroke": "#FFCC00",
"stroke-width": 6
}
}
</mapframe>  
**சா ஆலாம் மாநகராட்சி** (மலாய்: *Majlis Bandaraya Shah Alam* (**MBSA**); ஆங்கிலம்: *Shah Alam City Council*) (**SACC**); என்பது மலேசியா, சிலாங்கூர் மாநிலத்தின் சா ஆலாம் மாநகரம்; பெட்டாலிங் மாவட்டத்தின் வடக்குப் பகுதி; கிள்ளான் மாவட்டத்தின் கிழக்குப் பகுதி ஆகிய நகர்ப் பகுதிகளை நிர்வகிக்கும் மாநகராட்சி ஆகும். அத்துடன், சிலாங்கூர் மாநில அரசாங்கத்தின் கீழ் செயல்படும் ஓர் ஆணையமும் ஆகும்.  
7 திசம்பர் 1978-இல், மலேசியஉள்ளாட்சி சட்டத்தின் 71-இன் கீழ் தொடங்கப்பட்டது. சிலாங்கூரின் தலைநகராக சா ஆலாம் அறிவிக்கப்பட்ட அதே காலக்கட்டத்தில் தான், சா ஆலாம் மாநகராட்சியின் தோற்றமும் அறிவிக்கப்பட்டது.  
இதன் தலைமையகம் சிலாங்கூர், சா ஆலாம், பெர்சியாரன் பெர்பண்டாரான் (*Persiaran Perbandaran, Shah Alam*) சாலையில் அமைந்துள்ளது.
# சா ஆலாம் மாநகராட்சி

## வரலாறு

1963-ஆம் ஆண்டில் சா ஆலாம் ஒரு நகரமாக உருவாக்கப்பட்டபோது, சிலாங்கூர் மாநில மேம்பாட்டுக் கழகத்தின் (*Selangor State Development Corporation*) (**PKNS**) கீழ் சா ஆலாம் நகர வாரியம் (*Shah Alam Town Board*) நிறுவப்பட்டது. 7 டிசம்பர் 1978-இல் சா ஆலாம் நகரம், சிலாங்கூர் மாநிலத்தின் தலைநகரமாக அறிவிக்கப்பட்டது. அதன் பின்னர் சா ஆலாம் நகர வாரியம்; சா ஆலாம் நகராட்சி மன்றம் (*Shah Alam Municipal Council*) என தகுதி உயர்த்தப்பட்டது.  
சா ஆலாம் நகராட்சி மன்றத் தலைவராக சிலாங்கூர் மாநிலத்தின் மாநிலச் செயலாளர் தேர்ந்தெடுக்கப்பட்டார். 1 சனவரி 1979-இல், சா ஆலாம் நகராட்சி மன்றம் 123 பணியாளர்களுடன் சா ஆலாம் பிரிவு 3-இல் உள்ள ஒரு கடைமனையியில் செயல்படத் தொடங்கியது. பின்னர் 1981-இல் பிரிவு சா ஆலாம் பிரிவு 14-இல் உள்ள நகராட்சி வளாகத்திற்கு இடமாற்றம் செய்யப்பட்டது. பின்னர் 1988-இல், அதன் சொந்த 28 மாடிக் கட்டிடத்திற்கு மாறிச் சென்றது.
# சா ஆலாம் மாநகராட்சி

## மாநகராட்சியின் தலைவர்கள்

சா ஆலாம் மாநகராட்சியின் தலைவர்கள் பட்டியல்:  
| பணிக்காலம் |  |  |  |
| --- | --- | --- | --- |
| 1. | அபு சுஜாக் மகமூத் | 10 அக்டோபர் 2000 - 2002 |  |
| 2. | சாலமன் செலமாட் | 2002 – 2004 |  |
| 3. | ரம்லி மகமூத் | 2004 - 2006 |  |
| 4. | ரம்லான் ஒசுமான் | 2006 - 2008 |  |
| 5. | மசுலான் முகமட் நூர் | 2008 - 2011 |  |
| 6. | முகமது ஜாபர் முகமது அதான் | 2012 - 2015 |  |
| 7. | அகமத் சகாரின் முகமது சாத் | 2015 - 2018 |  |
| 8. | அரிஸ் காசிம் | 2018 - 13 ஊன் 2021 |  |
| 9. | சமானி அகமத் மன்சோர் | 14 சூன் 2021 - 8 அக்டோபர் 2022 |  |
| 10. | நோர் புவாட் அப்துல் அமீட் | 1 திசம்பர் 2022 - 27 அக்டோபர் 2023 |  |
| 11. | சிரமி தர்மன் | நடிப்பு : 27 அக்டோபர் 2023 - தற்போது வரையில் | } |
# மபூடாலாந்து

**மபூடாலாந்து** (*Maputaland*) என்பது தென்னாப்பிரிக்காவில் அமைந்துள்ள ஒரு இயற்கையான பகுதியாகும் . இது தென்னாப்பிரிக்காவின் குவாசுலு-நதால்<nowiki/>மாகாணத்தின் வடக்குப் பகுதியில் எசுவாத்தினிக்கும் கடற்கரைக்கும் இடையே அமைந்துள்ளது. இது மொசாம்பிக்கின் தெற்குப் பகுதியையும் உள்ளடக்கியிருக்கலாம். கடற்கரையில் உள்ள பறவை வழிகள் மற்றும் பவளப் பாறைகள் இதன் முக்கிய சுற்றுலா தலங்களாகும்.  
இப்போது இந்த பாரம்பரிய பிராந்தியத்தின் பெயர் தென்னாப்பிரிக்காவின் சுற்றுச்சூழல் பகுதிகளில் ஒன்றான மபூடாலாந்து-பாண்டோலாந்து புல்வெளி மற்றும் முட்கள் மற்றும் மபூடாலாந்து-பாண்டோலாந்து-அல்பானி பகுதி ஆகியவற்றிற்கு புத்துயிர் அளிக்கிறது.
# மபூடாலாந்து

## அமைவிடம்

மேற்கில் உபோம்போ மலைகள் மற்றும் கிழக்கில் இந்தியப் பெருங்கடல் ஆகியவை மபுடாலாந்தின் எல்லையாக உள்ளது. இது சுமார் 10,000 கிமீ<sup>2</sup> பரப்பளவைக் கொண்டுள்ளது. இது இலுலுவே நகரம் மற்றும் செயின்ட் லூசியா ஏரியின் வடக்குப் பகுதியிலிருந்து மொசாம்பிக் மற்றும் தென்னாப்பிரிக்காவின் எல்லை வரை அல்லது அதற்கு அப்பால் மொசாம்பிக்கில் உள்ள மபூட்டோ வரை பரவியுள்ளது.
# மபூடாலாந்து

## தோங்காலாந்து

மபூடாலாந்தின் தென்னாப்பிரிக்கப் பகுதி முன்பு அங்கு வசிக்கும் தோங்கா மக்களின் பெயரால் தோங்காலாந்து என்றும் அழைக்கப்பட்டது. பொதுவாக தட்டையான பகுதி போங்கோலோ மற்றும் எம்குஸ் ஆறுகளுக்கு நீர் வழங்குகிறது. 1895 ஜூன் 11 அன்று, தோங்காலாந்து பெரிய பிரித்தானியாவால் இணைக்கப்பட்டது.  
தோங்காவின் பாரம்பரிய பிராந்தியத்தின் பெயரான தோங்காலாந்து' இப்போது பெரும்பாலும் பயன்படுத்தப்படாமல் போய்விட்டது. இது இன்றும் எப்போதாவது அறிவியல் படைப்புகளில் காணப்படுகிறது.
# குளோரோமெத்தில் மெத்தில் சல்பைடு

**குளோரோமெத்தில் மெத்தில் சல்பைடு** (*Chloromethyl methyl sulfide*) என்பது ClCH<sub>2</sub>SCH<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். செயல்பாட்டுக் குழுக்களின் அடிப்படையில், கரிமகந்தகச் சேர்மமான இது ஒரு தயோயீத்தராக கருதப்படுகிறது. ஓர் ஆல்கைல் குளோரைடாகவும் அறியப்படும் இச்சேர்மம் கந்தகக்கடுகின் கட்டமைப்புடன் தொடர்புடையதாக உள்ளது. அதாவது இச்சேர்மம் ஓர் அபாயகரமான ஆல்கைலேற்றும் முகவராகச் செயல்படுகிறது. குளோரோமெத்தில் மெத்தில் சல்பைடு சேர்மம் கரிம வேதியியலில் பாதுகாக்கும் குழுவாக சில பயன்பாடுகளை கொண்டுள்ளது. காரத்தின் முன்னிலையில் இது கார்பாக்சிலிக் அமிலங்களை (RCO<sub>2</sub>H) எசுத்தர்களாக (RCO<sub>2</sub>CH<sub>2</sub>SCH<sub>3</sub>) மாற்றுகிறது.
# குளோரோமெத்தில் மெத்தில் சல்பைடு

## தயாரிப்பு

இருமெத்தில்சல்பைடுடன் சல்பியூரைல் குளோரைடைச் சேர்த்து சூடுபடுத்தி வினைபுரியச் செய்தால் குளோரோமெத்தில் மெத்தில் சல்பைடு உருவாகிறது.
# நட்பார்ந்த எண்கள்

எண் கோட்பாட்டில், **நட்பார்ந்த எண்கள்** (*friendly numbers*) என்பவை, ஒவ்வொன்றின் வகுஎண்களின் கூட்டுத்தொகை மற்றும் அந்த எண்ணின் விகிதங்கள் சமமாகவுள்ள இரண்டு அல்லது அதற்கு மேற்பட்ட இயல் எண்களாகும். இந்த விகிதமானது மிகைமைச் சுட்டெண் எனப்படுகிறது. சம மிகைமைச் சுட்டெண்கொண்ட இரு இயலெண்கள் "நட்பார்ந்த சோடி" (*friendly pair*) எனவும், *n* எண்கள் "நட்பார்ந்த *n*-வரிசை எண்கள் (*friendly *n*-tuple*) என அழைக்கப்படுகிறன.  
ஒன்றுக்கொன்று "நட்பார்ந்திருத்தல்" ஒரு சமான உறவாகும். இந்த உறவினால் நேர்ம இயலெண்களின் கணமானது, ஒன்றுக்கொன்று நட்பார்ந்த எண்களடங்கிய சமானப் பகுதிகளாக அமையும் குழுமங்களாகப் பிரிக்கப்படுகிறது.  
நட்பார்ந்த சோடியில் இடம்பெறாத எந்தவொரு எண்ணும் "தனி எண்" (*solitary number*) எனப்படும்.  
ஒரு விகிதமுறு எண் *n* இன் *மிகைமைச் சுட்டெண் * σ(*n*) / *n*; இதிலுள்ள σ ஆனது, வகுஎண்களின் கூட்டுத்தொகைச் சார்பைக் குறிக்கிறது. *n* , *m* (*m* ≠ *n*) இரண்டும் நட்பார்ந்த எண்கள் எனில்:
: σ(*m*) / *m* = σ(*n*) / *n*.  
:1 முதல் 5 வரை தனி எண்கள்; மிகச் சிறிய நட்பார்ந்த எண் '6' .
:6, 28 இரண்டும் நட்பார்ந்த சோடியாகும். இவை இரண்டின் மிகைமைச் சுட்டெண் = 2.
:σ(6) / 6 = (1+2+3+6) / 6 = 2,
:σ(28) / 28 = (1+2+4+7+14+28) / 28 = 2.  
மிகைமைச் சுட்டெண் 2 கொண்ட எண்கள், நிறைவெண்கள்.  
இசைவான எண்கள், இணக்க எண்கள் இரண்டும் நட்பார்ந்த எண்களின் பெயரோடு ஒத்தும் வகுஎண் சார்புகளையும் கொண்டுமிருந்தாலும் இவற்றுக்கிடையே எந்தவொரு தொடர்பும் கிடையாது.
# நட்பார்ந்த எண்கள்

## எடுத்துக்காட்டுகள்

- 30, 140 ஆகிய இரு எண்களும் ஒரு நட்பார்ந்த சோடிகளாகும். இவற்றின் மிகைமைச் சுட்டெண்கள் சமமானவை.:
:<math> \dfrac{\sigma(30)}{30} = \dfrac{1+2+3+5+6+10+15+30}{30} =\dfrac{72}{30} = \dfrac{12}{5}</math>
:<math> \dfrac{\sigma(140)}{140} = \dfrac{1+2+4+5+7+10+14+20+28+35+70+140}{140} = \dfrac{336}{140} = \dfrac{12}{5}.</math>  
:2480, 6200, 40640 ஆகிய மூன்றின் மிகைமைச் சுட்டெண்களும் 12/5 ஆக இருப்பதால் இவையும் 30, 140 உடன் சேர்ந்து ஒரு நட்பார்ந்த குழுவாக அமைகின்றன.  
- ஒற்றையெண்களானான நட்பார்ந்த சோடிகளுக்கு ஒரு எடுத்துக்காட்டு: 135, 819 (இவற்றின் மிகைமைச் சுட்டெண் 16/9 (குறைவெண்)).  
- ஒரு ஒற்றையெண், மற்றொரு இரட்டை எண்ணுடன் நட்பார்ந்ததாகவும் இருக்கும்.
: எடுத்துக்காட்டு:
: 42, 3472, 56896, ... ஆகிய இரட்டை எண்களுடன் நட்பார்ந்த ஒற்றை எண்: 544635 (மிகைமைச் சுட்டெண்: 16/7).  
- இரட்டை எண்களுடன் நட்பானதாகவுள்ள ஒற்றையெண்ணானது அவ்விரட்டை எண்களைவிடச் சிறியதாகவும் இருக்கலாம்.
: எடுத்துக்காட்டு:
::84729645, 155315394 ("மிகைமைச் சுட்டெண்:" 896/351);
::6517665, 14705145, 2746713837618 ("மிகைமைச் சுட்டெண்" 64/27).  
- ஒரு சதுர எண் நட்பார்ந்த எண்ணாக இருக்கலாம்.
: எடுத்துக்காட்டு:
:: சதுர எண் 693479556 (26334 இன் வர்க்கம்), 8640 ஆகிய இரண்டும் நட்பார்ந்த எண்கள் (மிகைமைச் சுட்டெண்: 127/36)
# நட்பார்ந்த எண்கள்

## தனி எண்கள்

வேறெந்தவொரு எண்ணுடனும் நட்பாக இல்லாத எண்கள் "தனி எண்கள்" என்ற குழுவாக அமையும்.  
:*n*, σ(*n*) இரண்டும் சார்பகா எண்களாக இருந்தால், அதாவது அவற்றின் மீப்பெரு பொது வகுத்தி 1 எனில், *n* இன் மிகைமைச் சுட்டெண் σ(*n*)/*n*, ஒரு குறைக்கவியலாப் பின்னமாகும். எனவே, *n* இன் மிகைமைச் சுட்டெண் வேறு எந்தவொரு எண்ணின் மிகைமைச் சுட்டெணுடனும் சமமாக இருக்க முடியாது. இதனால் *n* ஒரு தனி எண்ணாகும்.  
தனி எண்களின் தொடர்வரிசை:
: 1, 2, 3, 4, 5, 7, 8, 9, 11, 13, 16, 17, 19, 21, 23, 25, 27, 29, 31, 32, 35, 36, 37, 39, 41, 43, 47, 49, 50, 53, 55, 57, 59, 61, 63, 64, 65, 67, 71, 73, 75, 77, 79, 81, 83, 85, 89, 93, 97, 98, 100, 101, 103, 107, 109, 111, 113, 115, 119, 121, 125, 127, 128, 129, 131, 133, .....  
அனைத்துப் பகா எண்களும் அவற்றின் அடுக்குகளும் தனி எண்களாக இருக்கும்.
: *p* ஒரு பகா எண் எனில், அதன் σ(*p*) = *p* + 1, இம்மதிப்பு *p* உடன் சார்பகா எண்ணாக இருக்கும். எனவே *p* ஒரு தனி எண்.  
ஒரு எண் நட்பானதா அல்லது தனியானதா என்பதைத் தீர்மானிக்கும் எந்தவொரு பொதுமுறையும் இல்லை. நட்பானதா அல்லது தனியானதா என்று வகைப்படுத்தப்படாத மிகச் சிறிய எண் 10. இது தனி எண் என்று அனுமானிக்கப்பட்டுள்ளது; இந்த அனுமானம் தவறென்றால், அதனது நட்பெண் குறைந்தபட்சம் <math>10^{30}</math> ஆக இருக்க வேண்டும்.  
:
# நட்பார்ந்த எண்கள்

## பெரிய குழுக்கள்

ஒன்றுக்கொன்று நட்பானவையாக உள்ள எண்களின் பெரிய குழுக்களின் எண்ணிக்கை முடிவற்றதா இல்லையா என்பது விடையறியப்படாத கூற்றாகவே உள்ளது. நிரைவெண்கள் ஒரு நட்பார்ந்த எண்களின் குழுவை உருவாக்குகின்றன. நிறைவெண்களின் தொடர்வரிசை முடிவுறாதவொன்றாக அனுமானம் செய்யப்பட்டுகிறது; குறைந்தபட்சம் மெர்சென் பகாத்தனிகளின் என்ணிக்கையளவு நிறையெண்கள் உண்டு; ஆனால் இக்கூற்று நிறுவப்படவில்லை. திசம்பர் 2022 வரையிலான அறிதலின்படி , 51 நிறைவெண்கள் கண்டறியப்பட்டுள்ளன. இவற்றுள் மிகப் பெரிய எண்ணானது பதின்மம்க் குறியீட்டில் 49 மில்லியன் இலக்கங்களைக் கொண்டது. பெருக்கச் செவ்விய எண்கள் நட்பார்ந்த குழுவாக அமைகின்றன. இவற்றின் மிகைமைச் சுட்டெண் ஒரு முழு எண்ணாக இருக்கும். திசம்பர் 2022 கணக்கீட்டின்படி, மிகைமைச் சுட்டெண்ணை 9 ஆகக் கொண்ட குழுவில் அறியப்பட்ட 2130 பெருக்கச் செவ்விய எண்கள் உள்ளன. சில பெருக்கச் செவ்விய எண்களைக்கொண்ட நட்பார்ந்த குழுக்கள் அதிகளவில் பெரியதாக இருந்தாலும், அக்குழுக்கள் முடிவுற்ற தொடர்வரிசைகளாகவே அனுமானிக்கப்படுகின்றன.
# ஒட்டுசுட்டான் தாக்குதல் (1999)

**ஒட்டுசுட்டான் தாக்குதல்** (*Oddusuddan offensive (1999)* என்பது இலங்கை இராணுவத்திடம் இருந்து ஒட்டுசுட்டானை தமிழீழ விடுதலைப் புலிகள் கைப்பற்றிய இராணுவ நடவடிக்கையாகும். இந்த நடவடிக்கையின் போது புலிகள் பெரிய அளவிலான ஆயுதங்கள், வெடிமருந்துகள், கவச வாகனங்கள் போன்றவற்றைக் கைப்பற்றியதாகக் கூறப்படுகிறது. இந்தத் தாக்குதல் ஓயாத அலைகள் மூன்றின் ஒரு பகுதியாகும்.  
- ஜெயசிக்குறு நடவடிக்கை
- முல்லைத்தீவு போர்
# பாலிகாசியாவோ கரிச்சான்

**பாலிகாசியாவோ கரிச்சான்** (*Balicassiao*) என்பது டைக்ரூரிடே குடும்பத்தைச் சேர்ந்த ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும்.  
பாலிகாசியாவோ கரிச்சானின் இயற்கை வாழிடம் என்பது மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# பாலிகாசியாவோ கரிச்சான்

## விளக்கம்

பாலிகாசியாவோ கரிச்சான் நடுத்தர அளவிலான பறவை ஆகும். ஆண் பெண் பாலின வேறுபாடின்றி ஒரே மாதிரியாகக் காணப்படும். இன வேறுபாடு அளவில் காணப்படுகின்றது.
# பாலிகாசியாவோ கரிச்சான்

## வகைப்பாட்டியல்

1760ஆம் ஆண்டில் பிரான்சு விலங்கியல் நிபுணர் மாத்துரின் ஜாக் பிரிசன் பிலிப்பீன்சில் சேகரிக்கப்பட்ட ஒரு மாதிரியின் அடிப்படையில் தனது *பறவையியல்* நூலில் *பாலிகாசியாவோ* பற்றிய விளக்கத்தைச் சேர்த்தார். இவர் பிரெஞ்சு பெயரான *Le choucas des Philippines* மற்றும் இலத்தீன் *மோனெடுலா பிலிப்பென்சிசு* ஆகியவற்றைப் பயன்படுத்தினார். பிரிசன் இலத்தீன் பெயர்களை உருவாக்கினாலும், இவை இருசொற் பெயரிட்டு அமைப்புடன் ஒத்துப்போகவில்லை மற்றும் விலங்கியல் பெயரிடலுக்கான பன்னாட்டு ஆணையத்தால் அங்கீகரிக்கப்படவில்லை. 1766ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் தனது சிஸ்டமா நேச்சுராவை பன்னிரண்டாவது பதிப்பிற்காகப் புதுப்பித்தபோது, இவர் முன்பு பிரிசனால் விவரிக்கப்பட்ட 240 சிற்றினங்களைச் சேர்த்தார். இவற்றில் ஒன்று பாலிகாசியாவோ ஆகும். லின்னேயஸ் ஒரு சுருக்கமான விளக்கத்தை உள்ளடக்கி, *கோர்வசு பாலிகாசியசு* என்ற இருமப் பெயரை உருவாக்கி, பிரிசனின் படைப்புகளை மேற்கோள் காட்டினார். இந்த பறவையின் குறிப்பிட்ட பெயர் *பாலிகாசியோ*, செபுவானோ வார்த்தையிலிருந்து வந்தது. இந்த சிற்றினம் இப்போது 1816ஆம் ஆண்டில் பிரான்சு பறவையியலாளர் லூயிஸ் பியர் வியெல்லட் அறிமுகப்படுத்திய *டைக்ரூரசு* சிற்றினத்தில் வைக்கப்பட்டுள்ளது.
# அரேபிய பச்சைப் பஞ்சுருட்டான்

**அரேபிய பச்சைப் பஞ்சுருட்டான்** (*மீராப்சு சையனோப்பிரைசு*) என்பது மெரோபிடே குடும்பத்தைச் சேர்ந்த ஒரு பறவை சிற்றினமாகும். இது அரேபிய தீபகற்பத்தின் வறண்ட பகுதிகள் முழுவதும் சவுதி அரேபியா தெற்கே யேமன் மற்றும் கிழக்கே ஓமான் மற்றும் ஐக்கிய அரபு அமீரகம் வரை காணப்படுகிறது. மேலும் கடந்த சில தசாப்தங்களாக இதன் வரம்பை வடக்கே லெவண்ட் வரை விரிவுபடுத்தியுள்ளது.
# அரேபிய பச்சைப் பஞ்சுருட்டான்

## வகைப்பாட்டியல்

ஆரம்பத்தில் தனித்துவமான சிற்றினமாக விவரிக்கப்பட்டாலும், அரேபிய மற்றும் ஆப்பிரிக்க (மீ. விரிடிசிமசு) பச்சை பஞ்சுருட்டான், 1990-இல் சார்லஸ் சிப்லி மற்றும் பர்ட் மன்ரோ ஆகியோரால் ஆசியப் பச்சைப் பஞ்சுருட்டானுடன் (மீ. ஓரியண்டலிசு) பச்சை பஞ்சுருட்டான்களாகத் தொகுக்கப்பட்டன. இருப்பினும், 2014-இல், பன்னாட்டு இயற்கைப் பாதுகாப்புச் சங்கத்தின் செம்பட்டியல் மற்றும் பறவை பன்னாடு மீண்டும் இவற்றைத் தனித்தனி சிற்றினங்களாக பிரித்தன. 2020ஆம் ஆண்டின் ஆய்வில், மூன்று உயிரினங்களுக்கிடையில் உருவவியல் மற்றும் குரலில் குறிப்பிடத்தக்க வேறுபாடுகள் கண்டறியப்பட்டன. எனவே இவை 2021-இல் பன்னாட்டு பறவையியலாளர்கள் சங்கத்தால் ஒன்றுக்கொன்று வேறுபடுத்திப் பிரிக்கப்பட்டன.  
இந்தச் சிற்றினத்தின் கீழ் இரண்டு துணையினங்கள் உள்ளதாக கருதப்படுகிறது.
# அரேபிய பச்சைப் பஞ்சுருட்டான்

## பரவல்

இது மத்திய கிழக்கின் வறண்ட, திறந்தவெளி பகுதிகள் முழுவதும் சிதறிய மரங்கள், அதே போல் வாடிகள், தோட்டங்கள் மற்றும் விவசாய நிலங்கள் முழுவதும் காணப்படுகிறது. இது மேற்கு மற்றும் மத்திய சவுதி அரேபியா தெற்கே யேமன் வரை, வடக்கே ஓமன் மற்றும் கிழக்கு ஐக்கிய அரபு எமிரேட்ஸ் வரை, அதே போல் மேற்கு ஐக்கிய அரபு அமீரகத்தில் சிதறிய கடல் தீவுகள் வரை பரவியுள்ளது. விவசாய விரிவாக்கம் மற்றும் நீர்ப்பாசனம் இந்த இனத்திற்கு புதிய உகந்த வாழ்விடத்தை உருவாக்கியுள்ளது, இதனால் அதன் மக்கள் தொகை வளர்ந்துள்ளது, இது லெவண்டின் சில பகுதிகளை (கிழக்கு இஸ்ரேல், மேற்கு ஜோர்டான் மற்றும் சினாய் தீபகற்பத்தின் மிகச் சிறிய பகுதி) 2001 க்கு முன்னர் குடியேற்ற அனுமதித்தது. இந்த அதிகரித்து வரும் மக்கள் தொகை மற்றும் மனித வாழ்விட மாற்றத்தால் இது பயனடைவதால், இது அச்சுறுத்தலுக்கு உள்ளாகியிருப்பதாக கருதப்படவில்லை.
# தேவேந்திர யாதவ்

**தேவேந்திர சிங் யாதவ்** (*Devendra Yadav*-பிறப்பு 1990) என்பவர் இந்தியத் தேசிய காங்கிரசு கட்சியினைச் சார்ந்த அரசியல்வாதி மற்றும் 2018 முதல் சத்தீசுகர் மாநிலச் சட்டமன்ற உறுப்பினர் ஆவார். இவர் பிலாய் நகர் சட்டப்பேரவைத் தொகுதியிலிருந்து இரண்டு முறை தேர்ந்தெடுக்கப்பட்டார். 2023 தேர்தலில், நகர்ப்புறங்களில் காங்கிரசு படுதோல்வி அடைந்தபோதும், நகர்ப்புறத் தொகுதியிலிருந்து மீண்டும் தேர்ந்தெடுக்கப்பட்ட ஒரே சட்டமன்ற உறுப்பினராக இவர் இருந்தார். இந்தியத் தேசிய மாணவர் சங்கத்தின் தேசிய செயலாளராகவும் இருந்த யாதவ், 2016ஆம் ஆண்டில் பிலாய் மாநகராட்சியில் தேர்ந்தெடுக்கப்பட்ட பிலாயின் இளைய மாநகரத் தந்தையாகவும் இருந்தார்.
# தேவேந்திர யாதவ்

## இளமையும் கல்வியும்

பிலாய் நகரைச் சேர்ந்தவர் யாதவ். இவர் தனது பள்ளிப்படிப்பை பிலாய் நாயர் சமாஜம், பிலாயில் படித்தார். தனது பள்ளிக் கல்விக்குப் பிறகு, வானூர்தி ஓட்டுநராகப் பயிற்சியைத் தொடர போபால் சென்றார். ஆனால் ருங்க்தா பொறியியல் கல்லூரியின் மாணவர் தலைவரின் அழைப்புக்குப் பிறகு மீண்டும் பிலாய் வந்து அரசியலில் நுழைந்தார்.
# தேவேந்திர யாதவ்

## அரசியல்

இந்தியத் தேசிய காங்கிரசு கட்சியின் மாணவர் பிரிவான இந்திய தேசிய மாணவர் சங்கத்தின் மாவட்ட பிரிவின் தலைவராக யாதவ் தனது அரசியல் பயணத்தைத் தொடங்கினார். இவர் 2016ஆம் ஆண்டில் சத்தீசுகர் மாநிலத் தலைவராகவும், என்எஸ்யுஐயின் தேசிய செயலாளராகவும் ஆனார். 2016ஆம் ஆண்டில், பிலாய் மாநகராட்சி மாநகரத் தந்தையாகவும் ஆனார், இந்த பதவிக்குத் தேர்ந்தெடுக்கப்பட்ட இளைய தலைவர்களில் ஒருவராகவும் இருந்தார். 2018ஆம் ஆண்டில், பிலாய் நகரிலிருந்து முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டார். மேலும் அவர் 2023-இல் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.
# பிலாய் நகர் சட்டமன்றத் தொகுதி

**பிலாய் நகர் சட்டமன்றத் தொகுதி** (*Bhilai Nagar Assembly constituency*) இந்தியாவின் சத்தீசுகர் மாநிலத்தின் 90 சட்டமன்ற தொகுதிகளில் ஒன்றாகும். இது துர்க் மாவட்டத்தில் உள்ளது.
# பிலாய் நகர் சட்டமன்றத் தொகுதி

## சட்டமன்ற உறுப்பினர்கள்

| 1957 | கோவிந்த் சிங் | இந்திய தேசிய காங்கிரசு |
| --- | --- | --- |
| 1962 | கோபால் சிங் |  |
| 1967 | டி. எஸ். குப்தா |  |
| 1972 | பூல்சந்த் பாஃப்னா |  |
| 1977 | தின்கர் தாகே | ஜனதா கட்சி |
| 1980 | பூல்சந்த் பாஃப்னா | இந்திய தேசிய காங்கிரசு |
| 1985 | ரவி ஆர்யா |  |
| 1990 | பிரேம் பிரகாஷ் பாண்டே | பாரதிய ஜனதா கட்சி |
| 1993 |  |  |
| 1998 | பத்ருதீன் குரைஷி | இந்திய தேசிய காங்கிரசு |
| 2003 | பிரேம் பிரகாஷ் பாண்டே | பாரதிய ஜனதா கட்சி |
| 2008 | பத்ருதீன் குரைஷி | இந்திய தேசிய காங்கிரசு |
| 2013 | பிரேம் பிரகாஷ் பாண்டே | பாரதிய ஜனதா கட்சி |
| 2018 | தேவேந்திர யாதவ் | இந்திய தேசிய காங்கிரசு |
| 2023 | } |  |
# இருபியூட்டைல்குளோரோமெத்தில்வெள்ளீயம் குளோரைடு

**இருபியூட்டைல்குளோரோமெத்தில்வெள்ளீயம் குளோரைடு** (*Dibutylchloromethyltin chloride*) என்பது C<sub>9</sub>H<sub>20</sub>Cl<sub>2</sub>Sn என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நச்சுத்தன்மை மிகுந்த கரிமவெள்ளீயம் சேர்மமாக இச்சேர்மம் வகைப்படுத்தப்படுகிறது. அடினோசின் டிரைபாசுபேட்டு சிந்தேசு என்ற நொதியை தடுக்கும் ஆற்றல் கொண்ட வேதிப்பொருளாகவும் இச்சேர்மம் அறியப்படுகிறது. இது தோல், கண் மற்றும் மென்சவ்வுகளில் வலி மற்றும் எரிச்சலை ஏற்படுத்தும் ஒரு இரசாயன கலவை ஆகும்.
# லங்காசயர்

**லங்காஷயர்** , ; என்பது வடமேற்கு இங்கிலாந்தில் உள்ள ஒரு மாவட்டம் ஆகும். இதன் வடக்கே கும்ப்ரியா, கிழக்கே வடக்கு யோக்சயர் மற்றும் மேற்கு யோக்சயர், தெற்கில் பாரிய மன்செஸ்டர் மற்றும் மெர்சிசைட் மற்றும் மேற்கில் ஐரியக் கடல் எல்லைகளாக உள்ளது. மிகப்பெரிய குடியேற்றம் பிளாக்பூல் ஆகும், மற்றும் பிரஸ்டன், நிர்வாக மையம் நிர்வாக மையம் ஆகும்.  
இந்த மாவட்டத்தின் பரப்பளவு 3,079 சதுர கிலோமீட்டர்கள் (1,189 சதுர மைல்) மற்றும் மக்கள் தொகை 1,490,300 ஆகும். பிளாக்பூலுக்கு (1,49,070) அடுத்தபடியாக பிளாக்பர்ன் (1,24,995) மற்றும் பிரஸ்டன் (94,490) ஆகிய நகரங்களில் அதிக மக்கள் வசிக்கின்றனர். உள்ளூராட்சி நோக்கங்களுக்காக, லங்காஷயர், பெருநகரம் அல்லாத ஒரு மாவட்டமாக கருதப்படுகின்றது, பன்னிரண்டு மாவட்டங்கள் மற்றும் பிலக்பர்னுடன் டார்வன், பிலக்பூல் ஆகிய இரண்டு ஒற்றையாட்சி அதிகாரப் பகுதிகளை உள்ளடக்கியுள்ளது. இந்த மாவட்டம் வரலாற்று ரீதியாக வடக்கு பாரிய மன்செஸ்டர் மற்றும் மெர்செஸைட், கம்ப்ரியாவின் ஃபர்னெஸ் மற்றும் கார்ட்மெல் தீபகற்பங்கள் மற்றும் வடக்கு செஷையரின் சில பகுதிகளை உள்ளடக்கியிருந்தது, மேலும் பவுலாந்து வனத்தின் கிழக்குப் பகுதியைத் தவிர்த்திருந்தது.
# டேவி விளக்கு

**டேவி விளக்கு** (*Davy lamp*) என்பது தீப்பற்றி எரிவதற்கு உகந்த வளிமண்டல சூழல்களில் பயன்படுத்தப்படும் ஒரு பாதுகாப்பு விளக்கு ஆகும். சர் அம்பரி டேவி என்பவர் 1815 ஆம் ஆண்டில் இதை கண்டுபிடித்தார். வலைப் பின்னலுக்குள் வைக்கப்பட்டுள்ள ஒரு திரி விளக்கு இதனுள் உள்ளது. நிலக்கரி சுரங்கங்களில் காணப்படும் சுரங்க எரியாவிகளான மீத்தேன் மற்றும் பிற தீப்பற்றும் வாயுக்கள் இருப்பதால் வெடிப்பு அபாயத்தைக் குறைப்பதற்காக இவ்விளக்கு உருவாக்கப்பட்டது.
# ரோ

**Rho** ( ; பெரிய எழுத்து **Ρ**, சிறிய எழுத்து **ρ** அல்லது **ϱ** ; அல்லது ) என்பது கிரேக்க அரிச்சுவடியின் பதினேழாவது எழுத்தாகும் . கிரேக்க எண்களின் அமைப்பில் அதன் மதிப்பு 100 ஆகும். இது ஃபீனீசிய எழுத்து resh என்பதிலிருந்து அமையப்பெற்றதாகும். அதன் பெரிய எழுத்து வடிவம் 'Ρ', லத்தீன் எழுத்து P இன் அதே ஒப்பனை சால்வரியை பயன்படுத்துகிறது. இருப்பினும் இரு எழுத்துக்களும் வெவ்வேறு யூனிகோட் குறியாக்கங்களைக் கொண்டுள்ளன.
# ரோ

## பயன்பாடுகள்

### கணிதமும் அறிவியலும்

**ρ** மற்றும் **** எழுத்துக்கள் கிரேக்க அரிச்சுவடி சூழலுக்கு வெளியே அறிவியலிலும் மற்றும் கணிதத்திலிலும் வழக்கமாக பயன்படுத்தப்படுகின்றன.  
இயற்பியல் அறிவியலில்
- **அடர்த்திகள்**: நிறை அடர்த்தி, வளிஅடர்த்தி மற்றும் மின்னோட்ட அடர்த்தி (*ρ*)
- **மின்தடைத்திறன்** (*ρ*)
- **ரோ மெசான்** (ρ <sup>+</sup>, ρ<sup>−</sup>, ρ<sup>0</sup>)
- **பொது குவாண்டம் நிலைகள்**
- **ஹேமெட் சமன்பாடு**, ρ எதிர்வினை மாறிலியைக் குறிக்கப் பயன்படுகிறது, இது பென்சீன் வளையத்தின் மாற்றீடுகளின் நிலை மற்றும் இயல்பிலிருந்து சுயாதீனமாக உள்ளது.
# 2-ஐதராக்சி-4-(மெத்தில்தயோ)பியூட்டைரிக் அமிலம்

**2-ஐதராக்சி-4-(மெத்தில்தயோ)பியூட்டைரிக் அமிலம்** (2-Hydroxy-4-(methylthio)butyric acid) என்பது C<sub>5</sub>H<sub>10</sub>O<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய கட்டமைப்பு வாய்பாட்டை CH<sub>3</sub>SCH<sub>2</sub>CH<sub>2</sub>CH(OH)CO<sub>2</sub>H. என்று எழுதலாம். வெண்மையாக திண்ம நிலையில் இச்சேர்மம் காணப்படுகிறது. வேதி வினைக்குழுக்கள் என்ற அடிப்படையில் நோக்கினால் இதுவோர் ஆல்பா ஐதராக்சிகார்பாக்சிலிக்கு அமிலமும் தயோயீத்தரும் சேர்ந்த சேர்மம் ஆகும். கட்டமைப்பு ரீதியாக இதை அமீனுக்குப் பதிலாக ஐதராக்சி குழு இடம்பெற்றுள்ள ஓர் அமினோ அமில மெத்தியோனின் என்று தொடர்புபடுத்தலாம்.
# 2-ஐதராக்சி-4-(மெத்தில்தயோ)பியூட்டைரிக் அமிலம்

## தயாரிப்பு

வணிகரீதியாக அக்ரோலினில் இருந்து சமதிருப்ப வடிவத்தில் 2-ஐதராக்சி-4-(மெத்தில்தயோ)பியூட்டைரிக் அமிலம் தயாரிக்கப்படுகிறது. இமுமுறையில் அக்ரோலினுடன் மீத்தேன்தயோலை இணைத்து விளைபொருளுடன் தொடர்ந்து ஒரு சயனோவைதரின் நீராற்பகுப்பு மூலம் உற்பத்தி செய்யப்படுகிறது. இது கால்நடை தீவனத்தில் மெத்தியோனினுக்கு மாற்றாக பயன்படுத்தப்படுகிறது.  
இயற்கையில், இச்சேர்மம் 3-டைமெதில்சல்போனியோபுரோப்பியோனேட்டின் உயிரியக்கச் செயல்முறையில் ஓர் இடைநிலை வேதிப்பொருளாகும். இது இயற்கையான டைமெத்தில் சல்பைடின் முன்னோடிச் சேர்மமுமாகும்.
# Module:Unstrip

-- This module provides a frontend to the mw.text.unstrip, unstripNoWiki and killMarkers functions
local p = {}  
function p.unstrip
return mw.text.unstrip(.args[1])
end  
function p.unstripNoWiki
return mw.text.unstripNoWiki(.args[1])
end  
function p.killMarkers
return mw.text.killMarkers(.args[1])
end  
return p
# மசுதூரி சட்டமன்றத் தொகுதி

**மசுதூரி சட்டமன்றத் தொகுதி** (*Masturi Assembly constituency*) என்பது இந்திய மாநிலமான சத்தீசுகரின் 90 சட்டமன்ற தொகுதிகளில் ஒன்றாகும். இது பிலாசுபூர் மாவட்டத்தில் உள்ளது. இத்தொகுதி பட்டியல் சாதியைச் சேர்ந்த வேட்பாளர்களுக்காக ஒதுக்கப்பட்டுள்ளது. இது பிலாசுபூர் மக்களவைத் தொகுதியின் ஒரு பகுதியாகும்.  
இதற்கு முன்பு, 2000ஆம் ஆண்டில் சத்தீசுகர் மாநிலம் உருவாக்கப்படும் வரை மத்தியப் பிரதேச சட்டமன்றத்தின் ஒரு பகுதியாக மசுதூரி இருந்தது.
# மசுதூரி சட்டமன்றத் தொகுதி

## சட்டமன்ற உறுப்பினர்கள்

| 1957 | கணேஷ்ராம் | சுயேச்சை |
| --- | --- | --- |
| 2008 | கிருஷ்ண பந்தி | பாரதிய ஜனதா கட்சி |
| 2013 | திலீப் லஹரியா | இந்திய தேசிய காங்கிரசு |
| 2018 | கிருஷ்ண பந்தி | பாரதிய ஜனதா கட்சி |
| 2023 | திலீப் லஹரியா | இந்திய தேசிய காங்கிரசு |
# ஜெய் சிங் அகர்வால்

**ஜெய் சிங் அகர்வால்** (*Jai Singh Agrawal*) என்பவர் இந்திய அரசியல்வாதியும் சத்திசுகர் சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்ந்தவர். அகர்வால் 2008 முதல் 2023 வரை கோர்பா சட்டமன்றத் தொகுதியின் சட்டமன்ற உறுப்பினராகவும், சத்திசுகர் மாநில வருவாய் துறை அமைச்சராகவும் பதவி வகித்துள்ளார்.
# வார்ப்புரு:Infobox government/doc

This template is for pages on the structures of governments (with rare form) in some countries, and only on the structure. It should not be used generally for articles about governments. For parliamentary or semi-presidential systems, use . For presidential systems, use .
# வார்ப்புரு:Infobox government/doc

## Usage

<syntaxhighlight lang="wikitext">  
</syntaxhighlight>
# காங்கேர் சட்டமன்றத் தொகுதி

**காங்கேர் சட்டமன்றத் தொகுதி** (*Kanker Assembly constituency*) என்பது வடஇந்திய மாநிலமான சத்தீசுகர் மாநிலத்தின் 90 சட்டமன்றத் தொகுதிகளில் ஒன்றாகும்.  
இது காங்கேர் மாவட்டத்தின் ஒரு பகுதியாகும். மேலும் இது பழங்குடியினத்தைச் சேர்ந்தவர்களுக்காக ஒதுக்கப்பட்டுள்ளது.
# காங்கேர் சட்டமன்றத் தொகுதி

## சட்டமன்ற உறுப்பினர்கள்

| 1952 | ரதன்சிங் | சுயேச்சை |  |
| --- | --- | --- | --- |
| 1957 | பிரதிபா தேவி | இந்திய தேசிய காங்கிரசு |  |
| 1957^ | பிசுரம் |  |  |
| 1962 | பானுப்ரதா தியோ | சுயேச்சை |  |
| 1967 | விசுரம் தோங்கை | இந்திய தேசிய காங்கிரசு |  |
| 1972 |  |  |  |
| 1977 | அரிசங்கர் ராம்நாத் | ஜனதா கட்சி |  |
| 1980 | ஆத்மாராம் துருவா | சுயேச்சை |  |
| 1985 | சியாமாபாய் துருவா | இந்திய தேசிய காங்கிரசு |  |
| 1990 | அகன் சிங் தாகூர் | பாரதிய ஜனதா கட்சி |  |
| 1993 | சிவ நேதம் | இந்திய தேசிய காங்கிரசு |  |
| 1998 | சியாமாபாய் துருவா | பாரதிய ஜனதா கட்சி |  |
| 2003 | அகன் சிங் தாகூர் |  |  |
| 2008 | சுமித்ரா மார்க்கோல் |  |  |
| 2013 | சங்கர் துருவா | இந்திய தேசிய காங்கிரசு |  |
| 2018 | சிசுபால் சோரி |  |  |
| 2023 | ஆசாராம் நேதம் | பாரதிய ஜனதா கட்சி | } |
# பிரதிபா தேவி

**பிரதிபா தேவி** (*Pratibha Devi*) என்பவர் மத்தியப் பிரதேச மாநிலத்தைச் சேர்ந்த ஒரு இந்திய அரசியல்வாதியும் மேனாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். 1957ஆம் ஆண்டு நடைபெற்ற மத்தியப் பிரதேச சட்டமன்ற பொதுத் தேர்தலில் வெற்றி பெற்றுப் பிரிக்கப்படாத மத்தியப் பிரதேச சட்டமன்றத்தின் காங்கேர் சட்டமன்றத் தொகுதியின் சட்டமன்ற உறுப்பினராக பணியாற்றினார்.
# வார்ப்புரு:Infobox military rank/doc

#### Military rank infobox

A military rank infobox may be used to summarize information about a military rank in a particular service branch of a country's armed forces. The infobox should be added using the template, as shown below:  
<div><syntaxhighlight lang="wikitext">
</syntaxhighlight></div>  
**Note**: When using parameters, avoid the ambiguous abbreviation "N/A", and instead use "unknown" or "". All subjective or qualitative judgements and numerical quantities or statistics must be cited to a reliable source (see WP:MILMOS#CITE).  
All fields are optional, except for <code>name</code>.  
- **name** &ndash; *mandatory* &ndash; the formal name of the rank.
- **image** &ndash; an image of the insignia of the rank. The image must be given in the form ; in particular, the **' attribute must **not''' be selected.
- **image_size** &ndash; the size of the image. Must be written as *xxx*px.
- **caption** &ndash; the text to be placed below the image, typically describing the insignia.
- **image2** &ndash; another image relevant to the rank. The image must be given in the form ; in particular, the **' attribute must **not''' be selected.
- **image_size2** &ndash; the size of the image. Must be written as *xxx*px.
- **caption2** &ndash; the text to be placed below the image.
- **image3** &ndash; another image relevant to the rank. The image must be given in the form ; in particular, the **' attribute must **not''' be selected.
- **image_size3** &ndash; the size of the image. Must be written as *xxx*px.
- **caption3** &ndash; the text to be placed below the image.
- **country** &ndash; the country bestowing the award.
- **service branch** &ndash; the service branch. Use , , , etc.
- **abbreviation** &ndash; the official abbreviation used by the service branch.
- **rank group** &ndash; rank category, e.g. General officer, field officer, NCO, enlisted
- **rank** &ndash; where appropriate, the number of stars.
- **NATO rank** &ndash; for NATO allies only, the NATO rank.
- **Non-NATO rank** &ndash; for non-NATO allies only, the equivalent rank and allied force.
- **Pay grade** &ndash; for country specific salary level.
- **formation** &ndash; first recorded use or appointment to the rank.
- **abolished** &ndash; last recorded use or termination of the rank.
- **higher rank** &ndash; the next highest rank.
- **lower rank** &ndash; the next lowest rank.
- **equivalents** &ndash; the same rank in the same country in the equivalent service branches. e.g. where rank is from the army, the air force and navy ranks are shown here.
- **history** &ndash; any notable usages of the rank in military history.<noinclude>  
</noinclude><includeonly></includeonly>
# விக்கிப்பீடியா:Statistics/May 2024

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இலங்கை அரசு

**இலங்கை** **அரசு** (*Government of Sri Lanka*) என்பது இலங்கை அரசியலமைப்புச் சட்டத்தால் உருவாக்கபட்ட ஒரு அரை சனாதிபதி குடியரசு ஆகும். இந்த்த் தீவு நாட்டானது இதன் வணிகத் தலைநகரான கொழும்பு மற்றும் நிர்வாகத் தலைநகரான சிறீ ஜெயவர்தனபுர கோட்டை ஆகிய இரண்டிலிருந்தும் நிருவகிக்கப்படுகிறது.
# இலங்கை அரசு

## அரசியலமைப்பு

இலங்கையின் அரசியலமைப்பு 1978 ஆம் ஆண்டு செப்டம்பர் 7 ஆம் திகதி தேசிய அரசுப் பேரவையால் முதலில் பிரகடனப்படுத்தப்பட்டது. அப்போதிருந்து தீவு நாடான இலங்கையின் அரசியலமைப்பாக இருந்து இது இருந்து வருகிறது. இது இலங்கையின் இரண்டாவது குடியரசு அரசியலமைப்பு மற்றும் 1948 இல் நாடு விடுதலை பெற்றதிலிருந்து இதன் மூன்றாவது அரசியலமைப்பு ஆகும். அக்டோபர் 2020 நிலவரப்படி, இது 21 முறை திருத்தப்பட்டுள்ளது.
# இலங்கை அரசு

## நிருவாகம்

ஐந்தாண்டுகளுக்கு ஒருமுறை மக்களால் நேரடியாக தேர்ந்தெடுக்கப்படும் சனாதிபதி, நாட்டுத் தலைவர், தலைமை நிருவாகி, ஆயுதப்படைகளின் தலைமைத் தளபதியாக இருப்பார். நிகழ்தகவு வாக்குகளின் இலங்கை வடிவத்தின் கீழ் தேர்தல் நடைபெறுகிறது. அரசியலமைப்பு மற்றும் சட்டங்களின் அடிப்படையில் கடமைகளை நிறைவேற்றுவதற்கு பாராளுமன்றத்திற்கு பொறுப்பானவராக சனாதிபதி உள்ளார். உச்ச நீதிமன்றத்தின் ஒப்புதலுடன் பாராளுமன்றத்தின் மூன்றில் இரண்டு பங்கு வாக்குகளால் பதவியில் இருந்து சனாதிபதியை நீக்கலாம்.  
பாராளுமன்றத்திற்கு பொறுப்பாக இருக்கும் அமைச்சரவையை சனாதிபதி நியமித்து தலைமை தாங்குகிறார். அரசுத் தலைவராகவும், சனாதிபதியின் சார்பாக தலைமை அமைச்சர், நாடாளுமன்றத்தில் ஆளும் கட்சியை வழிநடத்துகிறார். சனாதிபதி எந்த நேரத்திலும் அமைச்சரவையை கலைத்து புதிய அமைச்சரவையை நியமிக்க முடியும்.
**முதன்மைப் பதவியை வைத்திருப்பவர்கள்**  
| சனாதிபதி | ரணில் விக்கிரமசிங்க | ஐக்கிய தேசியக் கட்சி | 21 யூலை 2022 |  |
| --- | --- | --- | --- | --- |
| பிரதமர் | தினேஷ் குணவர்தன | மகாஜன எக்சத் பெரமுன | 20 யூலை 2022 | } |
# இலங்கை அரசு

## தேர்தல்கள்

இலங்கை தேசிய மட்டத்தில் அரசு தலைவரை - சனாதிபதியை - சட்டமன்றத்தை தெர்ந்தெடுக்கிறது. ஐந்தாண்டு பதவிக் காலம் கொண்ட ஜனாதிபதி மக்களால் தேர்ந்தெடுக்கப்படுகிறார். நாடாளுமன்றத்தில் 225 உறுப்பினர்கள் உள்ளனர், அவர்களின் பதவிக் காலம் ஐந்தாண்டுகளாகும். 196 உறுப்பினர்கள் விகிதாசார பிரதிநிதித்துவ முறை மூலம் பல இருக்கை தொகுதிகளில் இருந்து தேர்ந்தெடுக்கப்படுகிறனர். அங்கு ஒவ்வொரு கட்சிக்கும் மொத்த விகிதத்தின்படி ஒவ்வொரு மாவட்டத்திற்கும் மாவட்டத்தில் கட்சி பெறும் வாக்குகளின் அடிப்படையில் பல இடங்கள் ஒதுக்கப்படுகின்றன.
# இலங்கை அரசு

## நாடாளுமன்றம்

நாடாளுமன்றம் 225 உறுப்பினர்களைக் கொண்டுள்ளது. ஐந்து ஆண்டுகள் பதவிக் காலம் கொண்ட 225 உறுப்பினர்களைக் கொண்டுள்ளது. அதில் 196 உறுப்பினர்கள் பல ஆசனங்கள் கொண்ட தொகுதிகளிலும், 29 பேர் விகிதாசாரப் பிரதிநிதித்துவம் மூலம் தேர்ந்தெடுக்கப்படுகின்றனர். ஜனாதிபதி நாடாளுமன்றக் கூட்டத்தைக் கூட்டலாம், நிறுத்தி வைக்கலாம் அல்லது முடிக்கலாம். தேர்ந்தெடுக்கபட்ட நாடாளுமன்றத்தை ஒரு ஆண்டுக்குப் பிறகு எந்த நேரத்திலும் கலைக்கலாம். சட்டங்கள் அனைத்தையும் உருவாக்கும் அதிகாரத்தை நாடாளுமன்றம் கொண்டுள்ளது.  
முதன்மையான மாற்றம் என்னவென்றால், ஒவ்வொரு தொகுதியிலும் அதிக எண்ணிக்கையிலான வாக்குகளைப் பெறும் கட்சி ஒரு தனித்துவமான "போனஸ் இருக்கை" பெறுகிறது (*பார்க்க* ஹிக்மேன், 1999). 1948 இல் விடுதலைப் பெற்றதிலிருந்து, இலங்கை பொதுநலவாய நாடுகளின் உறுப்பினராக இருந்து வருகிறது.
# இலங்கை அரசு

## நீதித்துறை

நீதித்துறை என்பது நாட்டில் சட்டத்தின்படி நீதிதரும் அமைப்பாகும். இது அரசியலமைப்பால் அமைக்கப்பட்டுள்ளது. இது நீதிமன்றங்களை அதிகாரப் பிரிவினையில் பாரம்பரிய கட்டமைப்பிற்குள் சுயாதீன நிறுவனங்களாக வரையறுக்கபட்டுள்ளது. இலங்கை நீதிமன்றங்கள் தொழில்முறை நீதிபதிகளின் தலைமையில் உள்ளன. உச்ச நீதிமன்ற நீதிபதிகள் பாராளுமன்ற அவையின் நியமனத்துடன் ஜனாதிபதியால் நியமிக்கப்படுகிறார்கள், மற்றவர்கள் நீதிச் சேவை ஆணையத்தால் நியமிக்கப்படுகிறார்கள்.  
இலங்கையில் ஒரு சட்ட அமைப்பு உள்ளது, இது இங்கிலாந்து பொதுச் சட்டம், ரோமன்-டச்சு சிவில் சட்டம் மற்றும் வழக்கமான சட்டம் ஆகியவற்றின் கலவையாகும்.
# மங்காயா மீன்கொத்தி

**பூனையொலி மீன்கொத்தி** (*Mewing kingfisher*) அல்லது **மங்காயா மீன்கொத்தி** (*தோடிராம்பசு ரோபிகலாரிசு*) என்பது அல்செடினிடே எனும் மீன்கொத்தி குடும்பத்தைச் சேர்ந்த ஒரு பறவைச் சிற்றினமாகும். இது குக் தீவுகளில் உள்ள மங்காயாவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மித வெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் தோட்டங்கள் ஆகும்.
# மங்காயா மீன்கொத்தி

## விளக்கம்

மங்காயா மீன்கொத்தியின் உடல் நீளம் 22 செ.மீ. ஆகும். இது பெரிய தலையினையும் பெரிய கருப்பு நிற அலகினையும் கொண்டது. வேறு சில *தோடிராம்பசு* மீன்கொத்திகளைப் போலவே, இது நீல-பச்சை மேல் பகுதிகளைக் கொண்டுள்ளது. மஞ்சள்-ஆரஞ்சு கழுத்துப்பட்டையும் தலை-பட்டையும் நீல-பச்சை தலைப்பட்டையினையும் கொண்டுள்ளது. உடலின் கீழ்ப்பகுதிகள் வெள்ளை நிறத்தில் இருக்கும்.
# மங்காயா மீன்கொத்தி

## பாதுகாப்பு

மங்காயா மீன்கொத்தி வாழ்விட இழப்பு, இது கூடு கட்டும் இடங்களில் அறிமுகப்படுத்தப்பட்ட மைனாக்களால் அச்சுறுத்தப்படுகிறது. குக் தீவுகளில் உள்ள பறவை பன்னாட்டு வாழ்க்கையின் கூட்டாளி அமைப்பான தாபோரோபோரொங்கா இபுகேரியா சமூகம், மங்காயாவிலிருந்து மைனாக்களை ஒழிக்கும் திட்டத்தை முன்மொழிந்துள்ளது.
# தோரேசியன் மீன்கொத்தி

**தோரேசியன் மீன்கொத்தி** (*Torresian Kingfisher*-*தோடிராம்பசு சார்திடசு*) என்பது அல்செடினிடே குடும்பத்தைச் சேர்ந்த ஒரு பறவை சிற்றினமாகும். இது தெற்கு நியூ கினி மற்றும் ஆத்திரேலியாவில் காணப்படுகிறது. இதன் இயற்கையான வாழ்விடங்கள் மித வெப்பமண்டல அல்லது வெப்பமண்டல ஈரமான தாழ் நிலக் காடுகள், சதுப்பு நிலங்கள் மற்றும் தோட்டங்கள் ஆகும். இது முன்பு கழுத்துப்பட்டை மீன்கொத்தியின் துணையினமாகக் கருதப்பட்டது.
# தோரேசியன் மீன்கொத்தி

## வகைப்பாட்டியல்

மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *தோ. சா. சார்திடசு* (கோல்ட், 1842) – அரு தீவுகள், நியூ கினியாவின் தெற்குக் கடற்கரைகள் மற்றும் ஆத்திரேலியாவின் வடக்கு மற்றும் வடகிழக்குக் கடற்கரைகள்
- *தோ. சா. பில்பரா* (ஜான்சுடோன், 1983)-கடலோர வடமேற்கு ஆத்திரேலியாவிலிருந்து டி கிரே நதிக்கு எக்சுமவுத் வளைகுடா
- *தோ. சா. கோல்கிளக்கி* (மேத்யூசு, 1916) – கடலோரக் கிழக்கு மத்திய முதல் தென்கிழக்கு வரை குயின்ஸ்லாந்து
# முப்பியூட்டைல்வெள்ளீயம் அசைடு

**முப்பியூட்டைல்வெள்ளீயம் அசைடு** (*Tributyltin azide*) என்பது (C<sub>4</sub>H<sub>9</sub>)<sub>3</sub>SnN<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பழைய மாதிரிகள் மஞ்சள் நிற எண்ணெய்களாகத் தோன்றினாலும் இது ஒரு நிறமற்ற திண்மப் பொருளாகும். இச்சேர்மம் கரிமத் தொகுப்பு வினைகளில் வினைபொருளாகப் பயன்படுத்தப்படுகிறது.
# முப்பியூட்டைல்வெள்ளீயம் அசைடு

## தயாரிப்பு

முப்பியூட்டைல்வெள்ளீயம் குளோரைடும் சோடியம் அசைடும் சேர்ந்து உப்பு பரிமாற்ற இடப்பெயர்ச்சி வினையின் மூலம் வினையில் ஈடுபட்டு முப்பியூட்டைல்வெள்ளீயம் அசைடு உருவாகிறது.  
டெட்ராசோல்களின் தயாரிப்பதற்கு ஒரு வினையாக்கியாக இச்சேர்மம் பயன்படுத்தப்படுகிறது. டெட்ரசோல்கள் உயிர் வேதியியலில் பல்வேறு பயன்பாடுகளைக் கொண்டுள்ளன. சில பயன்பாடுகளில், முப்பியூட்டைல்வெள்ளீயம் அசைடின் நச்சுத்தன்மை காரணமாக குறைந்த நச்சுத்தன்மை கொண்ட மூவாக்டைல்வெள்ளீயம் அசைடு மற்றும் கரிம அலுமினியம் அசைடுகளால் இடப்பெயர்ச்சி செய்யப்படுகிறது.
# முப்பியூட்டைல்வெள்ளீயம் அசைடு

## பாதுகாப்பு

முப்பியூட்டைல்வெள்ளீயம் அசைடு சேர்மங்கள் அதிக நச்சுத்தன்மை கொண்டவையாகும். விருப்பமற்ற நாற்றம் கொண்டிருக்கும். தோல் வெடிப்பு, அரிப்பு அல்லது கொப்புளங்களை ஏற்படுத்தும்.
# கென்யாவில் யானை வேட்டை

வின் அம்போசெலி தேசியப் பூங்காவில் ஒரு ஆப்பிரிக்க யானை]]  
**கென்யாவில் யானை வேட்டை** (*Elephant hunting in Kenya*) என்பது ஏற்றுக்கொள்ளப்பட்ட செயலாக இருந்தது. இச்செயல் 1973 இல் தடைசெய்யப்பட்டது. அதே போல் தந்தம் வர்த்தகமும் தடைசெய்யப்பட்டது. இந்த கறுப்புச் சந்தையை எதிர்த்துப் போராடுவதற்கான ஒரு வழியாக தந்தங்களை அழிப்பதில் கென்யா முன்னோடியாக இருந்தது.
# கென்யாவில் யானை வேட்டை

## வரலாறு

### காலனித்துவ கென்யா

காலனித்துவ காலத்தில், கென்யாவில் யானைகளை வேட்டையாடுவது பிரபுக்களின் விளையாட்டாக பார்க்கப்பட்டது. மேலும் இதுகாலனித்துவ ஆளுநர்களால் சுரண்டப்பட்டது. பிரித்தானிய கிழக்கு ஆப்பிரிக்கா மட்டும் இதில் தனித்துவமானது அல்ல: பிரித்தானியப் பேரரசின் பல பகுதிகளில் பெரிய விளையாட்டு வேட்டை பிரபலமாக இருந்தது.  
வெள்ளை வேட்டைக்காரர்களில், ஆண் யானை மிகவும் உற்சாகமான இலக்கு என்று கூறப்படுகிறது. சிறிய-துளை துப்பாக்கிகள் மூலம் வேட்டையாடுவது விருப்பமானதாக இருந்தது. மேலும் இதயத்திற்கு பதிலாக மூளையை குறிவைப்பது மற்றொரு விருப்பம். பணம் மட்டுமே இதற்கான நோக்கமாக எபோதும் இருந்ததில்லை. இருப்பினும், பல வேட்டைக்காரர்கள் யானைகளைக் கொல்வதில் கண்மூடித்தனமாக இருந்தனர். இளம், வயதான, ஆணோ அல்லது பெண்ணோ அவர்களுக்கு ஒரு பொருட்டல்ல, ஏனெனில் முதன்மை நோக்கம் தந்தம் விற்பதும் யானை இறைச்சியை அவர்களின் வேட்டைக் கூட்டத்திற்கு உணவளிப்பதும் பிரதானமாகக் கொண்டிருந்தனர்.  
கிழக்கு ஆப்ப்பிரிக்க நிபுணத்துவ வேட்டைக்காரர்கள் சங்கம் தொழில்துறையை ஒழுங்குபடுத்தவும் அதிகப்படியான வேட்டையைக் கட்டுப்படுத்தவும் உருவாக்கப்பட்டது. நைரோபியில் உள்ள நோர்போக் விடுதியில் தொடங்கப்பட்ட இந்த சங்கம், வாகனம் போன்ற தொழில்நுட்ப வளர்ச்சியின் பின்னணியில் வேட்டையாடுவதை ஒழுங்குபடுத்தும் விருப்பத்திலிருந்து உருவானது. இது தொலைதூர வேட்டையாடும் பகுதிகளை அணுகுவதை மிகவும் எளிதாக்கியது. அதன் இருப்பு காலத்தில், கிழக்கு ஆப்பிரிக்க வனவிலங்குகளைப் பாதுகாப்பதற்கும், உலகின் மிகவும் மதிக்கப்படும் சமூகங்களில் ஒன்றாகவும் அது நிறைய சாதிக்க முடிந்தது.  
இசுக்கொட்லாந்தைச் சேர்ந்த சாகசக்காரர் *டபிள்யூ. டி. எம். பெல்*, பல ஆப்பிரிக்க நாடுகளில் பரவியிருந்த ஆயிரத்திற்கும் மேற்பட்ட யானைகளைக் கொன்றதாகக் கூறப்படும் வெள்ளை வேட்டைக்காரர்களில் மிகவும் அறியப்பட்டவர். *தி வாண்டரிங்ஸ் ஆஃப் ஆன் எலிஃபண்ட் ஹன்டர்* (1923) என்ற தனது முதல் நினைவுக் குறிப்புகளில் இதனைப் பதிவு செய்துள்ளார்  
1963 இல், சுதந்திரத்தின் முதல் ஆண்டில், கென்ய அரசாங்கம் யானைகளை வேட்டையாட 393 அனுமதிகளை ( வேட்டை உரிமங்கள் ) வழங்கியது.
# கென்யாவில் யானை வேட்டை

## வரலாறு

### தடை, மற்றும் தந்தம் கடத்தல்

கென்யாவில் 1973 இல் யானை வேட்டை சட்டவிரோதமானதாக்கப்பட்டது. மேலும், 1977 இல் அனுமதியின்றி பிற அனைத்து விலங்குகளையும் வேட்டையாடுவதும் தடை செய்யப்பட்டது.  
1970களின் பிற்பகுதியில், யானைகளின் எண்ணிக்கை சுமார் 275,000 என மதிப்பிடப்பட்டது. 1989 இல் 20,000 ஆகக் குறைந்தது. 1970 மற்றும் 1977 க்கு இடையில், கென்யா அதன் யானைகளில் பாதிக்கும் மேற்பட்டவற்றை இழந்தது.  
1970 களில், அப்போதைய அரசுத் தலைவர் *ஜோமோ கென்யாட்டா*வின் மனைவி *என்கினா கென்யாட்டா* (*மாமா எங்கினா*) மற்றும் பிற உயர்மட்ட அரசு அதிகாரிகள், அரசு தனிப்பட்ட விமானத்தில் தந்தங்களை நாட்டிற்கு வெளியே கொண்டு சென்று தந்தம் கடத்தலில் ஈடுபட்டதாகக் கூறப்படுகிறது. "கென்யாவின் அரச குடும்பத்தில்" (கென்யாட்டா) குறைந்தபட்சம் ஒரு உறுப்பினராவது ஆறு டன் தந்தங்களை சீனாவிற்கு அனுப்பியதற்கான ஆவண ஆதாரம் இப்போது இருப்பதாக *நியூ சயின்டிஸ்ட்* கூறியது.
# கென்யாவில் யானை வேட்டை

## வரலாறு

### தந்தம் வர்த்தகத்திற்கு உலகலாவிய தடை

1989 ஆம் ஆண்டில், தந்த வர்த்தகத்தை நிறுத்துமாறு உலகை வற்புறுத்துவதற்கு ஒரு வியத்தகு சைகையாக, அதிபர் டேனியல் அராப் மொய் பன்னிரண்டு டன் யானை தந்தங்களை எரித்தார்.  
1990-களில், வணிக தந்தம் வர்த்தகம் மீதான பரவலான தடை சட்டவிரோத தொழிலின் ஒரு பகுதிக்கு குறைத்தது. மேலும், யானைகளின் எண்ணிக்கை உறுதிப்படுத்தப்பட்டது. ஆனால் சட்டவிரோத வேட்டையாடுதல் மற்றும் கறுப்பு சந்தையில் விற்பனை செய்வது இன்றும் கடுமையான அச்சுறுத்தலாக உள்ளது. கென்யாவில் யானைத் தந்தம் வர்த்தகம் தடை செய்யப்பட்டதற்குப் பிறகு, மார்ச் 2002 இல் நடந்த மிகப்பெரிய வேட்டையாடும் சம்பவம், பத்து யானைகளைக் கொண்ட குடும்பம் கொல்லப்பட்டது.  
தற்போதும் நைரோபியின் சர்வதேச விமான நிலையத்தில் கைதுகள் தொடர்கின்றன. 2010 இல் அங்கு 92 கிலோ மூல தந்தங்களும், 2011 இல் 96 கிலோ தந்தங்களும் கைப்பற்றப்பட்டன.  
கென்யாவின் மிகப்பெரிய ஆப்பிரிக்க யானைகளில் ஒன்றானதும்,